**ფორმა N1**

**განცხადება**

**სს გეს „საქრუსენერგო“ გიწვევთ ფასთა გამოკითხვის (კონკურსის) პროცედურაში მონაწილეობის მისაღებად**

***(შესყიდვის ობიექტი: ხე-მცენარეების, ბუჩქნარის გაწმენდა-დაქუცმაცებისათვის სპეციალური „მულჩერი“-ს ტიპის მოწყობილობა)***

ქ.თბილისი 21 ივლისი 2023 წ.

1. სს გეს „საქრუსენერგო“ შემდგომში “შემსყიდველი” ფლობს სახსრებს მითითებული საქონლის შესყიდვისთვის. ეს სახსრები გამოყენებული იქნება ამ პროცედურის ჩატარების შედეგად დადებული შესყიდვის შესახებ ხელშეკრულების უზრუნველსაყოფად. შემსყიდველი პასუხისმგებელია აღნიშნული პროცედურის შესაბამისად დადგენილი წესით განხორციელებაზე, უფლებამოსილია შეარჩიოს მოსაწვევი პირები, შეაფასოს მათი განაცხადები და გამარჯვებულის გამოვლენიდან არაუგვიანეს 10 (ათი) დღისა დადოს მასთან შესყიდვის შესახებ ხელშეკრულება.

2. ზემოაღნიშნულიდან გამომდინარე, შემსყიდველი გიწვევთ ფასთა გამოკითხვის (კონკურსის) პროცედურაში მონაწილეობისათვის და გთხოვთ წარმოადგინოთ თქვენი განაცხადი შემდეგი დოკუმენტებისა და ფორმების მიხედვით:

ა) განცხადება მონაწილეობაზე (ფორმა N2);

ბ) ინფორმაცია ტექნიკური შესაბამისობის, ფასებისა და მიწოდების გრაფიკის შესახებ (ფორმა N3-N4);

გ) გადახდა განხორციელდება საქონლის მიწოდების და შესაბამისი მიღება - ჩაბარების აქტის გაფორმების შემდეგ 10 (ათი) კალენდარული დღის ვადაში, დასაშვებია წინასწარი ანგარიშსწორებაც.

დ) **ავანსის მოთხოვნის შემთხვევაში იგი არ უნდა აღემატებოდეს ხელშეკრულების ღირებულების 30%, მიმწოდებელი ვალდებულია წარმოადგინოს საქართველოში ლიცენზირებული ბანკის მიერ გაცემული საბანკო გარანტია (სადაზღვევო კომპანიის მიერ გაცემული გარანტია არ მიიღება) მოთხოვნილი ავანსის შესაბამის ოდენობაზე, რომლის მოქმედების ვადა 90 (ოთხმოცდაათი) კალენდარული დღით უნდა აღემატებოდეს საქონლის მიწოდების ვადას.**

ე) პრეტენდენტი უნდა აკმაყოფილებდეს მითითებულ კრიტერიუმებს და უნდა წარმოადგინოს მოთხოვნილი ინფორმაცია და მათი დამადასტურებელი დოკუმენტაცია:

* + - * **შესაბამისი ორგანოს მიერ გაცემული ცნობა, რომ პრეტენდენტის ქონებას არ აქვს დადებული ყადაღა;**
* **შესაბამისი ორგანოს მიერ გაცემული ცნობა, რომ პრეტენდენტი კომპანიის მიმართ არ მიმდინარეობს გაკოტრების ლიკვიდაცია ან რეორგანიზაციის საქმის წარმოება;**
* **შესაბამისი ორგანოს მიერ გაცემული ცნობა, რომ პრეტენდენტს არ გააჩნია დავალიანება სახელმწიფო ბიუჯეტის წინაშე;**
* **პრეტენდენტი უნდა იყოს მწარმოებელი ქარხნის ავტორიზირებული დილერი საქართველოში და უნდა წარმოადგინოს შესაბამისი დამადასტურებელი დოკუმენტაცია;**

3. **განაცხადი უნდა წარმოადგინოთ დახურულ კონვერტში შემდეგ მისამართზე:**

ქ. **თბილისი მარკ ბრონშტეინის N1, სს გეს „საქრუსენერგო“-ს შესყიდვების სამსახური.**

4. **განაცხადის მიღების ბოლო ვადაა 2023 წლის 31 ივლისის 16:00 საათი. აღნიშნული ვადის შემდეგ წარმოდგენილი განაცხადი არ განიხილება.**

5. განაცხადები შეფასდება 2023 წ. 31 ივლისს შემდეგ მისამართზე: ქ. თბილისი მარკ ბრონშტეინის N1, სს გეს „საქრუსენერგო“.

6. განაცხადი წარდგენილ უნდა იქნას ქართულ ენაზე, დახურულ კონვერტში მე-3 პუნქტში მითითებულ მისამართზე.

7. **ფასები შემოთავაზებულ უნდა იქნას ეროვნულ ვალუტაში** ***(სხვა ვალუტაში წარმოდგენილი წინადადება არ განიხილება***);

8. მიწოდება იწარმოებს ფასებისა და მიწოდების გრაფიკის შესახებ წარმოდგენილი ინფორმაციის შესაბამისად.

9. განაცხადი ძალაშია მინიმუმ 30 (ოცდაათი) კალენდარული დღის განმავლობაში მისი წარდგენის დღიდან.

10. შემოსული განაცხადის შეფასება იწარმოებს „ტექნიკური შესაბამისობის, ფასებისა და მიწოდების გრაფიკის” ფორმის მიხედვით. განაცხადი, რომელიც არ შეესაბამება მე-2 და მე-3 პუნქტში აღნიშნულ პირობებს და შესყიდვისთვის განსაზღვრულ თანხობრივ პარამეტრს იქნება უარყოფილი, როგორც ფასთა გამოკითხვის (კონკურსის) პროცედურისთვის შემუშავებულ მოთხოვნებთან შეუსაბამო.

11 გამარჯვებულად მიიჩნევა და შესყიდვის შესახებ ხელშეკრულება დაიდება შემსყიდველ ორგანიზაციასა და იმ პრეტენდენტს შორის, რომელმაც წარმოადგინა უმცირესი ფასი და რომელიც აკმაყოფილებს შემსყიდველი ორგანიზაციის მოთხოვნებს.

**საქონლის ღირებულება უნდა შეიცავდეს მიმწოდებლის ყველა ხარჯს მათ შორის დღგ-ს.**

***დამატებითი ინფორმაციის მისაღებად გთხოვთ დაგვიკავშირდეთ მობ. 595 00 33 33, 597 58 78 58.***

**განცხადება მონაწილეობაზე**

**ფორმა N2**

ფასთა გამოკითხვის (კონკურსის) პროცედურაში თქვენს \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(მიეთითება მოწვევის თარიღი)

მოწვევასთან დაკავშირებით გაცნობებთ, რომ განზრახული გვაქვს მივიღოთ მონაწილეობა პროცედურაში

და წარმოგიდგინოთ ჩვენი განაცხადი შემდეგი დოკუმენტების მიხედვით:

ა) წინამდებარე განცხადება;

ბ) ინფორმაცია ტექნიკური შესაბამისობის ფასებისა და მიწოდების გრაფიკის შესახებ;

ვადასტურებთ რა, რომ ჩვენ \_\_\_\_\_\_\_\_\_\_\_\_\_\_\_\_\_\_ ვეთანხმებით თქვენს

(მონაწილე პირის დასახელება)

მოწვევაში აღნიშნულ ყველა პირობას, ვიღებთ ვალდებულებას გაგიფორმოთ ხელშეკრულება ჩვენს მიერ წარმოდგენილი პირობების შესაბამისად.

წინამდებარე განაცხადი ძალაშია წარმოდგენიდან 30 (ოცდაათი) დღის განმავლობაში

მონაწილე პირის

ხელმძღვანელის ხელმოწერა

**ფორმა N3**

**ტექნიკური დავალება**

**შესაძენი საქონლის დასახელება და რაოდენობა**

**4 (ოთხი) კომპლექტი -** **ხე-მცენარეების, ბუჩქნარის გაწმენდა-დაქუცმაცებისათვის სპეციალური „მულჩერი“-ს ტიპის მოწყობილობა.**

პრეტენდენტის მიერ შემოთავაზებული სპეციალური „მულჩერი“-ს ტიპის მოწყობილობა უნდა აკმაყოფილებდეს ქვემოთ მითითებულ პირობებს და ტექნიკურ მახასიათებლებს:

* **,,ექსკავატორ-დამტვირთველ KATERPILLAR 428F’’-ზე თავსებადი (დასამონტაჟებელი) ხე-მცენარეების, ბუჩქნარის გაწმენდა-დაქუცმაცებისათვის სპეციალური „მულჩერი“-ს ტიპის მოწყობილობა (კომპლექტი);**
* ჭრის მაქს. დიამეტრი არანაკლებ 8/10 სმ;
* სამუშაო სიგანე - არანაკლებ 125 სმ;
* მოწყობილიბის სიგანე - არანაკლებ 145 სმ;
* მაქს წონა - 530 დან -550 კილოგრამამდე, ასევე მექანიზმი გათვლილი უნდ იყოს ისე, რომ მისი სიმძიმე ან სხვა ტექნიკური მახასიათებლები არ აზიანებდეს სპეც.ტექნიკას, რომელზეც უნდა დამაგრდეს (დამონტაჟდეს);
* გადაცემა - არანაკლებ 3 ღვედისა;
* ჩარჩო კონსტრუქცია უნდა იყოს მაღალი ხარისხის ფოლადის- არანაკლებ ,,HARDOX’’ (მეტალის ხარისხი) ორმაგი კედლით;
* საჭრელი პირები - არანაკლებ ,,HARDOX’’ (მეტალის ხარისხი);
* ცვლადი დანის პირები - აუცილებელია;
* მექანიკური ბრუნვა - არანაკლებ 180 გრადუსისა;
* ჰიდრავლიკური სისტემა უნდა იყოს უკუსვლის სარქველით, ასევე მაქსიმალური წნევის დამცავი კლაპნით, ნაკადის რეგულატორით, სამი შემაერთებელი შლანგით ,,ექსკავატორ-დამტვირთველ KATERPILLAR 428F’’-ზე, მაქსიმალური უკუწნევით ზეთის დრენაჟისკენ არაუმეტეს - 12 ბარის;
* კომპლექტში უნდა მოყვებოდეს ,,ექსკავატორ-დამტვირთველ KATERPILLAR 428F’’-ზე სპეციალური „მულჩერი“-ს ტიპის მოწყობილობის მისაერთებელი/დამაკავშირებელი ,,ბრეკეტები’’;
* აგრეგატი უნდა იყოს აღჭურვილი სპეციალური მექანიზმით, რომელიც შეძლებს დაქუცმაცების ხარისხის რეგულირებას;
* ,,როტორზე’’ მჭრელი დანა-ჩაქუჩები უნდა იყოს მყარად დამაგრებული;
* მჭრელი დანა-ჩაქუჩები უნდა იყოს მაღალი ხარისხის, გამძლე შენადნობისგან დამზადებული;
* ,,მულჩერმა’’ მუშაობა უნდა შეძლოს მკაცრი კლიმატური პირობების რეჟიმში (წვიმა, თოვლი და ა.შ), ასევე უნდა შეეძლოს გართულებულ რელიეფზე მუშაობა - ჭაობები (ჭაობის ზედაპირზე აღმოცენებული მცენარეების დაქუცმაცების შესაძლებლობა), მაღალი დახრილობის ფერდობებზე და ა.შ.

**საგარანტიო პირობები და სხვა მოთხოვნები:**

* **მოწოდებული საქონელი უნდა იყოს ახალი, ქარხნული შეფუთვით და უნდა იყოს სრულად დაკომპლექტებული ,,ექსკავატორ-დამტვირთველ KATERPILLAR 428F’’-ით სპეციალური „მულჩერი“-ს ტიპის მოწყობილობის გამართულად ექსპლუატაციისათვის;**
* **საგარანტიო პერიოდი - 2 (ორი) წელი მიღება-ჩაბარების აქტის გაფორმებიდან;**
* **პრეტენდენტი უნდა იყოს მწარმოებელი ქარხნის ავტორიზირებული დილერი საქართველოში და უნდა წარმოადგინოს შესაბამისი დამადასტურებელი დოკუმენტაცია;**
* **პრეტენდენტს უნდა გააჩნდეს მინიმუმ 2 (ორი) ფილიალი საქართველოს მასშტაბით რომლებშიც საგარანტიო პერიოდის განმავლობაში შემსყიდველს გაუწევს საერთაშორისო სტანდარტებით დადგენილ მომსახურებას;**

**მიწოდებული საქონლის ხარისხი უნდა აკმაოფილებდეს არსებულ სტანდარტებს და თან უნდა ახლდეს: საქონლის წარმოშობის სერთიფიკატი, ხარისხის ან/და შესაბამისობის სერთიფიკატი (პასპორტი);**

***პრეტენდენტმა სატენდერო განაცხადში უნდა მიუთითოს შემოთავაზებული საქონლის ზუსტი ტექნიკური მახასიათებლები, ტერმინების „არა ნაკლებ“, „არა უმეტეს“ გარეშე.***

**ინფორმაცია ფასებისა და მიწოდების გრაფიკის შესახებ**

**ფორმა N4**

(ივსება მიმწოდებლის მიერ)

***4 (ოთხი) კომპლექტი - ხე-მცენარეების, ბუჩქნარის გაწმენდა-დაქუცმაცებისათვის სპეციალური „მულჩერი“-ს ტიპის მოწყობილობის მიწოდება უნდა*** ***განხორციელდეს ხელშეკრულების გაფორმებიდან 90 (ოთხმოცდაათი) კალენდარული დღის განმავლობაში.***

**საქონლის გადაცემის ადგილი: საქართველო, ქ.თბილისი, მარკ ბრონშტეინის N1.**

|  |  |  |  |
| --- | --- | --- | --- |
| დასახელება | ერთეულის ფასი ლარი  (კომპლექტი)  დღგ-ს ჩათვლით | რაოდენობა  (კომპლექტი) | მთლიანი ღირებულება ლარი  დღგ-ს ჩათვლით |
| ხე-მცენარეების, ბუჩქნარის გაწმენდა-დაქუცმაცებისათვის სპეციალური „მულჩერი“-ს ტიპის მოწყობილობა |  | 4 |  |

წარმოდგენილი ფასი უნდა შეიცავდეს მიმწოდებლის მიერ საქონლის მიწოდებისთვის გასაწევ ყველა ხარჯს ტრანსპორტირება, განბაჟება დღგ, და სხვა.